text: [{"text_idx": "#000001", "text": "Nu\u0301 er ikki stuttligt at vera skarvur. Um eina viku er aftur loyvt at skjo\u0301ta henda vakra fugl. Skjo\u0301ttgangandi ba\u0301tar fara kring landi\u00f0 og skjo\u0301ta alt, sum fyri er, b\u00e6\u00f0i a\u0301 sjo\u0301gvi og a\u0301 landi. Ungan sum gamlan fugl, alt ver\u00f0ur fyrilitarleyst skoti\u00f0. Skarvur er tamur fuglur, heldur seinur og sostatt l\u00e6ttur at skjo\u0301ta."}, {"text_idx": "#000003", "text": "Hiplingur var einafer\u00f0 bu\u0301fuglur hja\u0301 okkum, men orsaka\u00f0 av ovurvei\u00f0u, rei\u00f0rast hann ikki longur hja\u0301 okkum, to\u0301 onkur hissini fuglur s\u00e6st onkunti\u0301\u00f0."}, {"text_idx": "#000004", "text": "U\u0301toyggjafelagi\u00f0 hevur i\u0301 skjo\u0301tt no\u0301gv a\u0301r strongt a\u0301 at fa\u0301a skarvin fri\u00f0a\u00f0an, men uttan u\u0301rslit. FNU tekur undir vi\u00f0 U\u0301toyggjafelagnum um enn einafer\u00f0 at heita a\u0301 myndugleikarnar um beinanvegin at fri\u00f0a skarvin, og at endursko\u00f0a okkara avolda\u00f0u vei\u00f0ilo\u0301gga\u0301vu. Vit vo\u0301na, at ny\u0301ggju gr\u00f8nu kommunal politikararnir kring landi\u00f0 sy\u0301na hesum ans og stu\u00f0la ti\u0301. Eitt livandi fuglameingi er eitt aktiv og gle\u00f0i fyri hv\u00f8rja bygd og u\u0301toyggj."}, {"text_idx": "#000005", "text": "Ta\u00f0 er skjo\u0301tt at ty\u0301na skarvin, og hann f\u00e6r somu lagnu sum hiplingurin, oyddur! Vit heita a\u0301 vei\u00f0imannin, hugsa teg um, ti\u0301 hv\u00f8rja fer\u00f0 tu\u0301 skjy\u0301tur ein skarv, gert tu\u0301 F\u00f8royar fa\u0301t\u00e6kari!"}]